CELEX: 62014CN0594
Language: da
Date: 2014-12-22 00:00:00
Title: Sag C-594/14: Anmodning om præjudiciel afgørelse indgivet af Bundesgerichtshof (Tyskland) den 22. december 2014 — Simona Kornhaas mod Thomas Dithmar som kurator for Kornhaas Montage und Dienstleistung Ltd

20.4.2015   
            
            
               DA
            
            
               Den Europæiske Unions Tidende
            
            
               C 127/7
            
         Anmodning om præjudiciel afgørelse indgivet af Bundesgerichtshof (Tyskland) den 22. december 2014 — Simona Kornhaas mod Thomas Dithmar som kurator for Kornhaas Montage und Dienstleistung Ltd
   (Sag C-594/14)
   (2015/C 127/11)
   Processprog: tysk
   
      Den forelæggende ret
   
   Bundesgerichtshof
   
      Parter i hovedsagen
   
   
      Sagsøger: Simona Kornhaas
   
      Sagsøgt: Thomas Dithmar som kurator for Kornhaas Montage und Dienstleistung Ltd
   
      Præjudicielle spørgsmål
   
   
               1)
            
            
               Vedrører et sagsanlæg ved en tysk ret, som kurator har anlagt mod en direktør for et private company limited by shares efter engelsk eller walisisk ret, der er taget under insolvensbehandling i Tyskland i henhold til artikel 3, stk. 1, i forordning nr. 1346/2000 (1), med påstand om tilbagebetaling af betalinger, som han har foretaget, før insolvensbehandlingen blev indledt, men efter at selskabet var blevet insolvent, den tyske konkurslovgivning som omhandlet i artikel 4, stk. 1, i forordning nr. 1346/2000?
            
         
               2)
            
            
               Er et sagsanlæg af denne art i strid med etableringsfriheden i henhold til artikel 49 TEUF og 54 TEUF?
            
         
      (1)  Rådets forordning (EF) nr. 1346/2000 af 29.5.2000 om konkurs (EUT L 160, s. 1).